CELEX: 32016D0168
Language: fi
Date: 2016-02-05 00:00:00
Title: Komission täytäntöönpanopäätös (EU) 2016/168, annettu 5 päivänä helmikuuta 2016, nautakarjojen tuberkuloosista, luomistaudista ja naudan tarttuvasta leukoosista virallisesti vapaan aseman vahvistamisesta tiettyjen jäsenvaltioiden ja jäsenvaltioiden alueiden osalta tehdyn komission päätöksen 2003/467/EY liitteiden muuttamisesta (tiedoksiannettu numerolla C(2016) 602) (ETA:n kannalta merkityksellinen teksti)

9.2.2016   
            
            
               FI
            
            
               Euroopan unionin virallinen lehti
            
            
               L 32/153
            
         KOMISSION TÄYTÄNTÖÖNPANOPÄÄTÖS (EU) 2016/168,
   annettu 5 päivänä helmikuuta 2016,
   nautakarjojen tuberkuloosista, luomistaudista ja naudan tarttuvasta leukoosista virallisesti vapaan aseman vahvistamisesta tiettyjen jäsenvaltioiden ja jäsenvaltioiden alueiden osalta tehdyn komission päätöksen 2003/467/EY liitteiden muuttamisesta
   
      
         (tiedoksiannettu numerolla C(2016) 602)
      
   
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinten terveyteen liittyvistä ongelmista yhteisön sisäisessä nautaeläinten ja sikojen kaupassa 26 päivänä kesäkuuta 1964 annetun neuvoston direktiivin 64/432/ETY (1) ja erityisesti sen liitteessä A olevan I jakson 4 kohdan, liitteessä A olevan II jakson 7 kohdan ja E kohdan yhdessä sen liitteessä D olevan I kohdan G kohdan kanssa,
   sekä katsoo seuraavaa:
   
               (1)
            
            
               Direktiiviä 64/432/ETY sovelletaan unionin sisäiseen nautaeläinten kauppaan. Siinä vahvistetaan edellytykset, joiden mukaan jäsenvaltion alue voidaan julistaa tuberkuloosista, luomistaudista ja naudan tarttuvasta leukoosista virallisesti vapaaksi nautakarjojen osalta, sekä edellytykset, joiden mukaan taudista virallisesti vapaan jäsenvaltion alueen asema on peruutettava tilapäisesti.
            
         
               (2)
            
            
               Komission päätöksessä 2003/467/EY (2) säädetään, että sen liitteessä I olevassa 2 luvussa luetellut jäsenvaltioiden alueet on julistettu virallisesti vapaiksi nautakarjojen tuberkuloosista.
            
         
               (3)
            
            
               Italia on toimittanut komissiolle todisteet siitä, että useat sen alueet täyttävät direktiivissä 64/432/ETY vahvistetut edellytykset siltä osin kuin on kyse tuberkuloosista virallisesti vapaasta asemasta nautakarjojen osalta. Kyseiset alueet ovat Genovan, Imperian, La Spezian ja Savonan maakunnat Ligurian alueella, Alessandrian, Cuneon ja Torinon maakunnat Piemonten alueella sekä Pesaro-Urbinon ja Anconan maakunnat Marchen alueella.
            
         
               (4)
            
            
               Astin, Biellan, Novaran, Verbanian ja Vercellin maakunnat Piemonten alueella luetellaan jo päätöksen 2003/467/EY liitteessä I olevassa 2 luvussa tuberkuloosista virallisesti vapaina alueina. Sen vuoksi koko Ligurian alue, Pesaro-Urbinon ja Anconan maakunnat Marchen alueella sekä koko Piemonten alue olisi mainittava kyseisen luvun luettelossa tuberkuloosista virallisesti vapaina alueina nautakarjojen osalta.
            
         
               (5)
            
            
               Neuvoston asetuksessa (ETY) N:o 706/73 (3) säädetään, että eläinten terveyttä koskevan lainsäädännön soveltamiseksi Yhdistynyttä kuningaskuntaa ja Mansaarta pidetään yhtenä jäsenvaltiona.
            
         
               (6)
            
            
               Yhdistynyt kuningaskunta on toimittanut komissiolle todisteet siitä, että Mansaaren alue täyttää direktiivissä 64/432/ETY vahvistetut edellytykset siltä osin kuin on kyse tuberkuloosista virallisesti vapaasta asemasta nautakarjojen osalta. Sen vuoksi Mansaari olisi mainittava päätöksen 2003/467/EY liitteessä I olevan 2 luvun luettelossa tuberkuloosista virallisesti vapaana alueena nautakarjojen osalta.
            
         
               (7)
            
            
               Päätöksen 2003/467/EY liitteessä II olevassa 2 luvussa luetellaan jäsenvaltioiden alueet, jotka on julistettu luomistaudista virallisesti vapaiksi nautakarjojen osalta.
            
         
               (8)
            
            
               Espanja on toimittanut komissiolle todisteet siitä, että Navarran itsehallintoalue täyttää direktiivissä 64/432/ETY vahvistetut edellytykset siltä osin kuin on kyse luomistaudista virallisesti vapaasta asemasta nautakarjojen osalta. Sen vuoksi kyseinen alue olisi mainittava päätöksen 2003/467/EY liitteessä II olevan 2 luvun luettelossa luomistaudista virallisesti vapaana alueena nautakarjojen osalta.
            
         
               (9)
            
            
               Päätöksen 2003/467/EY liitteessä III olevassa 1 ja 2 luvussa luetellaan jäsenvaltiot ja niiden alueet, jotka on julistettu naudan tarttuvasta leukoosista virallisesti vapaiksi nautakarjojen osalta. Ranska sisältyy mainitun liitteen 1 luvussa olevaan luetteloon naudan tarttuvasta leukoosista virallisesti vapaana jäsenvaltiona.
            
         
               (10)
            
            
               Ranska on toimittanut komissiolle asiakirjat, joissa ilmoitetaan, ettei Réunion täytä direktiivin 64/432/ETY vaatimuksia säilyttääkseen naudan tarttuvasta leukoosista vapaan aseman. Sen vuoksi Réunionin naudan tarttuvasta leukoosista vapaa asema olisi peruutettava tilapäisesti. Näin ollen Ranskaa ei pitäisi enää mainita päätöksen 2003/467/EY liitteessä III olevan 1 luvun luettelossa naudan tarttuvasta leukoosista virallisesti vapaana jäsenvaltiona, vaan mainitun jäsenvaltion kyseisestä taudista vapaat alueet olisi sisällytettävä mainitussa liitteessä olevan 2 luvun luetteloon.
            
         
               (11)
            
            
               Sen vuoksi päätöksen 2003/467/EY liitteitä olisi muutettava.
            
         
               (12)
            
            
               Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätöksen 2003/467/EY liitteet tämän päätöksen liitteen mukaisesti.
   2 artikla
   Tämä päätös on osoitettu kaikille jäsenvaltioille.
   
      Tehty Brysselissä 5 päivänä helmikuuta 2016.
      
         
            Komission puolesta
         
         Vytenis ANDRIUKAITIS
         
            Komission jäsen
         
      
   
   
      (1)  EYVL 121, 29.7.1964, s. 1977/64.
   
      (2)  Komission päätös 2003/467/EY, tehty 23 päivänä kesäkuuta 2003, nautakarjojen tuberkuloosista, luomistaudista ja naudan tarttuvasta leukoosista virallisesti vapaan aseman vahvistamisesta tiettyjen jäsenvaltioiden ja jäsenvaltioiden alueiden osalta (EUVL L 156, 25.6.2003, s. 74).
   
      (3)  Neuvoston asetus (ETY) N:o 706/73, annettu 12 päivänä maaliskuuta 1973, Kanaalisaariin ja Mansaareen sovellettavista maataloustuotteiden kauppaa koskevista yhteisön säännöksistä (EYVL L 68, 15.3.1973, s. 1).
   
      LIITE
      Muutetaan päätöksen 2003/467/EY liitteet seuraavasti:
      
                  1)
               
               
                  Muutetaan liitteessä I oleva 2 luku seuraavasti:
                  
                              a)
                           
                           
                              Korvataan Italiaa koskeva kohta seuraavasti:
                              ”Italiassa:
                              
                                          —
                                       
                                       
                                          Abruzzon alue: Pescaran maakunta,
                                       
                                    
                                          —
                                       
                                       
                                          Bolzanon maakunta,
                                       
                                    
                                          —
                                       
                                       
                                          Emilia-Romagnan alue,
                                       
                                    
                                          —
                                       
                                       
                                          Friuli-Venezia Giulian alue,
                                       
                                    
                                          —
                                       
                                       
                                          Lazion alue: Rietin ja Viterbon maakunnat,
                                       
                                    
                                          —
                                       
                                       
                                          Ligurian alue,
                                       
                                    
                                          —
                                       
                                       
                                          Lombardian alue,
                                       
                                    
                                          —
                                       
                                       
                                          Marchen alue: Anconan, Ascoli Picenon, Fermon ja Pesaro-Urbinon maakunnat,
                                       
                                    
                                          —
                                       
                                       
                                          Piemonten alue,
                                       
                                    
                                          —
                                       
                                       
                                          Sardinian alue: Cagliarin, Medio-Campidanon, Ogliastran, Olbia-Tempion ja Oristanon maakunnat,
                                       
                                    
                                          —
                                       
                                       
                                          Toscanan alue,
                                       
                                    
                                          —
                                       
                                       
                                          Trenton maakunta,
                                       
                                    
                                          —
                                       
                                       
                                          Veneton alue.”
                                       
                                    
                        
                              b)
                           
                           
                              Korvataan Yhdistynyttä kuningaskuntaa koskeva kohta seuraavasti:
                              ”Yhdistyneessä kuningaskunnassa:
                              
                                          —
                                       
                                       
                                          Iso-Britannia: Skotlanti,
                                       
                                    
                                          —
                                       
                                       
                                          Mansaari.”
                                       
                                    
                        
            
                  2)
               
               
                  Korvataan liitteessä II olevassa 2 luvussa Espanjaa koskeva kohta seuraavasti:
                  ”Espanjassa:
                  
                              —
                           
                           
                              Kanariansaarten itsehallintoalue: Santa Cruz de Tenerifen ja Las Palmasin maakunnat,
                           
                        
                              —
                           
                           
                              Baleaarien itsehallintoalue,
                           
                        
                              —
                           
                           
                              Baskimaan itsehallintoalue,
                           
                        
                              —
                           
                           
                              Murcian itsehallintoalue,
                           
                        
                              —
                           
                           
                              La Riojan itsehallintoalue,
                           
                        
                              —
                           
                           
                              Navarran itsehallintoalue.”
                           
                        
            
                  3)
               
               
                  Korvataan liitteessä III oleva 1 luku seuraavasti:
                  
                     ”1 LUKU
                  
                  
                     Naudan tarttuvasta leukoosista virallisesti vapaat jäsenvaltiot
                  
                  
                              ISO-koodi
                           
                           
                              Jäsenvaltio
                           
                        
                              BE
                           
                           
                              Belgia
                           
                        
                              CZ
                           
                           
                              Tšekki
                           
                        
                              DK
                           
                           
                              Tanska
                           
                        
                              DE
                           
                           
                              Saksa
                           
                        
                              EE
                           
                           
                              Viro
                           
                        
                              IE
                           
                           
                              Irlanti
                           
                        
                              ES
                           
                           
                              Espanja
                           
                        
                              CY
                           
                           
                              Kypros
                           
                        
                              LV
                           
                           
                              Latvia
                           
                        
                              LT
                           
                           
                              Liettua
                           
                        
                              LU
                           
                           
                              Luxemburg
                           
                        
                              NL
                           
                           
                              Alankomaat
                           
                        
                              AT
                           
                           
                              Itävalta
                           
                        
                              SI
                           
                           
                              Slovenia
                           
                        
                              SK
                           
                           
                              Slovakia
                           
                        
                              FI
                           
                           
                              Suomi
                           
                        
                              SE
                           
                           
                              Ruotsi
                           
                        
                              UK
                           
                           
                              Yhdistynyt kuningaskunta”
                           
                        
            
                  4)
               
               
                  Korvataan liitteessä III olevassa 2 luvussa Ranskaa koskeva kohta seuraavasti:
                  ”Ranskassa:
                  
                              —
                           
                           
                              Alsacen, Champagne-Ardennen ja Lorrainen alue,
                           
                        
                              —
                           
                           
                              Akvitanian, Limousinin ja Poitou-Charentesin alue,
                           
                        
                              —
                           
                           
                              Auvergnen ja Rhône-Alpesin alue,
                           
                        
                              —
                           
                           
                              Burgundin ja Franche-Comtén alue,
                           
                        
                              —
                           
                           
                              Bretagnen alue,
                           
                        
                              —
                           
                           
                              Keski-Ranskan alue,
                           
                        
                              —
                           
                           
                              Korsikan alue,
                           
                        
                              —
                           
                           
                              Ile-de-Francen alue,
                           
                        
                              —
                           
                           
                              Languedoc-Roussillonin ja Midi-Pyrénées'n alue,
                           
                        
                              —
                           
                           
                              Nord-Pas-de-Calais'n ja Picardien alue,
                           
                        
                              —
                           
                           
                              Ala-Normandian ja Ylä-Normandian alue,
                           
                        
                              —
                           
                           
                              Pays de la Loiren alue,
                           
                        
                              —
                           
                           
                              Provence-Alpes–Côte d'Azurin alue,
                           
                        
                              —
                           
                           
                              Guadeloupen alue,
                           
                        
                              —
                           
                           
                              Martiniquen alue,
                           
                        
                              —
                           
                           
                              Ranskan Guayanan alue,
                           
                        
                              —
                           
                           
                              Mayotten alue.”